فتح الله‌چی ترور تشکیلاتی‌نین (فتو) 15 ژوئیه‌ده کودتا گیریشیمینده پرزیدنت رجب طیب اردوغانا یؤنلیک سوی-قصد تشببوسونده اولان شوبهه‌لی‌لرین، چابانین اوغورسوز اولماسی‌نین آردین‌دان یونانیستانا قاچان و قایتاریلماسی طلب ائدیلن کودتاچیلارلا باغلانتیلاری تثبیت ائدیلدی.
ایستانبول جمهوریت ساوجیلیغی ترور و موتشکیل جینایت‌لر بوروسونجا فتونون 15 ژوئیه کودتا گیریشیمینه باغلی آپاریلان سوروشدورما چرچیوه‌سینده، کودتا گیریشیمی اثناسیندا هلیکوپتر ایله مارماریس گئده‌رک پرزیدنت اردوغانا سوی-قصد گیریشیمینده اولان قروپون باشین‌داکی قرارگاه سرهنگی علی آکتورک و قرارگاه سرهنگ داوود اوچوم-ا عایید تلفون‌لار ایله کودتا گیریشیمینده باشقا بیر یئرده وظیفه ائتدیک‌لری تعیین اولونان و گیریشیمی انگللنینجه یونانیستانا قاچان یوزباشی/سروان عبدالله یئتیک، سرگرد احمد گؤزل، باشچاووش مسعود فیرات و قرارگاه کاپیتان فئرودون چوبانا عایید تلفون‌لار آراسیندا قارشی‌لیق‌لی دانیشیق‌لار ائدیلدیگی اورتایا چیخدی.
آراشدیرمادا، محبوس قرارگاه سرهنگ علی آکتورکون، کودتا گیریشیمی گونو و گئجه‌سی عبدالله یئتیک ایله 3 دفعه، احمد گؤزل ایله 1 دفعه گؤروشموش، یئنه دیگر محبوس داوود اوچوم‌ون، عبدالله یئتیک ایله 12 دفعه، فرودون چوبان ایله 2 دفعه و مسعود فیرات ایله ده 1 دفعه گؤروشدوغو تثبیت ائدیلدی.
سؤز موضوعسو ایرتیباط‌لارا یؤنلیک تثبیت‌لر، ایستانبول جمهوریت باش ساوجیلیغینجا اعاده پرونده‌سینه علاوه اولونا‌راق، یونانیستان‌داکی عدالت مقام‌لارینا چاتدیریلدی.
یونانیستان‌داکی عدالت مقام‌لارین، قاچان کودتاچی‌لارلا باغلی بو آی ایچری‌سینده بیر قرار وئرمه‌سی گؤزلنیلیر.
